CELEX: 62021CN0828
Language: hr
Date: 2021-12-22 00:00:00
Title: Predmet C-828/21 P: Žalba koju je 22. prosinca 2021. podnio European Union Copper Task Force protiv presude Općeg suda (prvo vijeće) od 13. listopada 2021. u predmetu T-153/19, European Union Copper Task Force/Komisija

14.2.2022   
            
            
               HR
            
            
               Službeni list Europske unije
            
            
               C 73/31
            
         
      Žalba koju je 22. prosinca 2021. podnio European Union Copper Task Force protiv presude Općeg suda (prvo vijeće) od 13. listopada 2021. u predmetu T-153/19, European Union Copper Task Force/Komisija
      (Predmet C-828/21 P)
      (2022/C 73/35)
      Jezik postupka: engleski
      
         Stranke
      
      
         Žalitelj: European Union Copper Task Force (zastupnici: I. Moreno-Tapia Rivas i C. Vila Gisbert, abogadas)
      
         Druge stranke u postupku: Europska komisija, Europski parlament, Vijeće Europske unije
      
         Zahtjevi
      
      Žalitelj od Suda zahtijeva da:
      
                  —
               
               
                  ukine pobijanu presudu;
               
            
                  —
               
               
                  donese presudu o meritumu tužbe za poništenje ili, podredno, vrati predmet Općem sudu na ponovno odlučivanje;
               
            
                  —
               
               
                  naloži Europskoj komisiji snošenje svih troškova žalbenog postupka.
               
            
         Žalbeni razlozi i glavni argumenti
      
      U prilog svojoj žalbi žalitelj ističe sljedeće žalbene razloge.
      Opći sud je počinio pogrešku koja se tiče prava u odnosu na doseg sudskog nadzora te je povrijedio žaliteljevo pravo na učinkovitu sudsku zaštitu.
      Opći sud je povrijedio načelo zabrane arbitrarnosti time što nije zahtijevao usklađen pristup u području primjene kriterija PBT (postojanost, bioakumulativnost i toksičnost).
      Opći sud je povrijedio načelo predostrožnosti i načelo proporcionalnosti.
      Opći sud je povrijedio pravila postupka time što je odbio žaliteljev zahtjev da se imenuje stručnjak.